## Pirkimo sąlygų 9 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI IR SĄLYGOS**

1. Perkančioji organizacija ekonomiškai naudingiausią pasiūlymą išrenka pagal kainą ir su pirkimo objektu susijusius kriterijus, vadovaudamasi šiame priede nustatyta vertinimo tvarka.
2. Pasiūlyme nurodyta pirkimo objekto kaina laikoma neįprastai maža, jeigu ji atrodo neįprastai maža ir visais atvejais laikoma neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytos kainos aritmetinį vidurkį.
3. Pasiūlymų eilė sudaroma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas bus vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiau.
4. Pasiūlymų vertinimo kriterijai:

|  |  |  |  |  |
| --- | --- | --- | --- | --- |
| **Pirkimo objekto dalies Nr. – 1** | | | | |
| **Eil. Nr.** | **Vertinimo kriterijaus pavadinimas / aprašymas** | **Balų skyrimo tvarka** | **Lyginamasis svoris / Maksimalus skiriamų balų skaičius** | **Kartu su pasiūlymu pateikiami dokumentai / informacija** |
|  | **Kaina (C)** | | **90** | Pasiūlymo forma (Pirkimo sąlygų 5 priedas). |
|  | **Tiekėjo siūlomas papildomų PHP programuotojų skaičius (P1)** | | | |
| Tiekėjo siūlomas papildomas PHP programuotojas[[1]](#footnote-1), atitinkantis Pirkimo sąlygų 8 priede 1 lentelės 1.5 papunktyje nustatytus kvalifikacijos reikalavimus. | Tiekėjui pasiūlius papildomą specialistą, atitinkantį nustatytus Pirkimo sąlygų 8 priede 1 lentelės 1.5 papunktyje nustatytus kvalifikacijos reikalavimus **ir pateikus tai įrodantį užsakovo atsiliepimą (specialiųjų pirkimo sąlygų 16 priedas),** tiekėjo pasiūlymui skiriami 5 balai. T. y., už pasiūlytą vieną papildomą PHP programuotoją skiriama 5 balai, už pasiūlytus du papildomus PHP programuotojus, tiekėjo pasiūlymui skiriama 10 balų. Maksimalus balų skaičius už siūlomus papildomus PHP programuotojus – 10 balų.  **PASTABA.** Šį kriterijų turi atitikti Tiekėjas arba bent vienas ūkio subjektų grupės narys, jei šio ūkio subjektų grupės nario specialistas faktiškai teiks Paslaugas pagal sutartį. Šio kriterijaus atitikimui Tiekėjas taip pat gali pasitelkti kitą ūkio subjektą, tačiau tik tokiu atveju, jei Paslaugas pagal sutartį faktiškai teiks pasitelkto ūkio subjekto specialistas. Jeigu Tiekėjas dėl šio kriterijaus atitikimo pateiks: 1) pasitelkiamo subtiekėjo dokumentus, ar 2) ūkio subjekto, kurio kvalifikacija nesiremia, dokumentus, arba 3) ūkio subjekto, kurio kvalifikacija remiamasi, arba ūkio subjektų grupės nario, dokumentus, tačiau šių ūkio subjektų specialistas nebus atsakingas už sutarties vykdymą ir/ar faktiškai neteiks paslaugų pagal sutartį – už juos bus skiriama 0 balų. | **10** | 1. Pasiūlymo forma (Pirkimo sąlygų 5 priedas); 2. Specialistų sąrašas ir kokybinių vertinimo kriterijų atitikties pažyma (Pirkimo sąlygų 15 priedas); 3. Užsakovo atsiliepimas (Pirkimo sąlygų 16 priedas). |

1. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)) (skaičiuoklė pridedama). Pagal šią formulę laimėtoju pripažįstamas pasiūlymas, surinkęs didžiausią balų skaičių. Pasiūlymams, kuriuose nurodyta kaina viršija PSetMax, už kainą suteikiamas neigiamas balas. Jeigu pasiūlymo kaina lygi PSetMax, tuomet pasiūlymui už kainą suteikiama 0 balų, o pasiūlymams, kurių kaina artėja link PSetMin, atitinkamai suteikiamas vis didesnis teigiamas balų skaičius. Pasiūlymams, kurių kaina žemesnė už PSetMin, suteikiamų balų skaičius bus didesnis už lyginamąjį svorį. Perkančioji organizacija nustato, kad PsetMin lygi 0, PsetMax lygi 968 000,00 EUR su PVM.
2. Pasiūlymai bus vertinami eurais. Jeigu pasiūlymuose kaina ar įkainis nurodyta užsienio valiuta, jie bus perskaičiuojami eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

1. Nurodytas specialistas **negali būti tas pats asmuo**, kurį tiekėjas turi (ar pasitelks) įrodinėdamas kvalifikacijos atitiktį Pirkimo sąlygose nustatytiems kvalifikacijos reikalavimams. [↑](#footnote-ref-1)